Mercedes Е класа Т модел и Skoda Superb Combi - ще посегне ли Skoda към звездите | Мерцедес форум, новини, ремонти, галерия, ръководства
Начало E класа Тестове Mercedes Е класа Т модел и Skoda Superb Combi - ще посегне ли Skoda към звездите
Събота, 06 Февруари 2010 15:12
Mercedes Е-класа Т-модел
Слава богу, скъпи почитатели на комбитата, автомобилът си е същият. Няма лайфстайл екстри, компромиси за дизайнерите, нищо, което в днешно време служи като извинение за липсата на място. Не, Т-моделът на Mercedes Е класа, майстор-товарачът сред комбитата, остава верен на себе си. Придържа се към стария принцип на Баухаус - „формата следва функцията", което при комбито означава, че отзад се побира много багаж.
Мястото зад водача е достатъчно за екипировката за цял тенис турнир. А фактът, че изглежда не като „баничарка", а елегантно, приемаме за бонус. Товарното пространство е с максимална дължина 2 метра и широчина 110 см, с няколко сантиметра по-голям от това на предшественика. Впечатляващ е и отворът на багажника - 77,1 х 105,1 см. Ще можете да вкарате вътре дори фризер. Mercedes побира максимум 1950 л, а без сгънати седалки - 695 л. Багажникът му все още е най-големият. Във версията с 5 места дори е по-голям от този на SUV-овете ML (551 литра) и GL (620 литра). И за разлика от тези великани тук се касае за истински лек автомобил. Т-моделът е изключително пъргав за автомобил с дължина от 4,9 м -управлява се много прецизно, не се накланя настрани и вози съвсем прилично - почти както лимузината. Същото важи и за гамата на двигателите. За теста ние избрахме 250 CGI, 1,8-литровия бензинов турбомотор с директно впръскване с 204 к.с. и 310 Нм въртящ момент. Това е достатъчно за бързото задвижване на автомобила със собствено тегло 1735 кг (с 85 повече от лимузината). В диапазона на високите обороти бензиновият двигател звучи малко претоварен, а на 5-степенната автоматична предавателна кутия и се налага да превключва често - бихме предпочели по-мошния дизелов мотор (250 CDI) със същия брой конски сили. Разбира се, ако Mercedes искаше същите пари: от 94 467 лева, с 5751 лева повече от лимузината.
Това обаче е в рамките на нормалното - все пак Т-моделът е повече от прилично оборудван: отзад окачването е въздушно. Което гарантира, че при пълно натоварване комбито няма да „клекне'. Серийното оборудване включва дъги за покрива и електрически заден капак с програмиращ се ъгъл на отваряне. Инженерите са се погрижили за ежедневните потребности. Задните облегалки се сгъват удобно (не е необходимо преди това да сгъвате повърхностите за сядане на седалките), подът на багажното отделение може да бъде фиксиран в различни позиции, под него се намира кутия за дребни предмети, а допълнителна предпазна постелка с метална лайстна защитава товарния ръб при товарене. Последната екстра се предлага като опция заедно с широкообхватен и лесно обслужващ се комплект от инструменти за обезопасяване на товара. Ако не са ви достатъчни 5 места за сядане, то можете да си поръчате и допълнителна сгъваема седалка за две деца (2182 лева). Перфектното комби? Най-малкото е близо до целта.
Отново Skoda. Ако някой не се придържа към йерархията на автомобилния спектър, то това е чешката дъщерна фирма на VW. Хората от Skoda ползват техниката на концерна и с нея произвеждат автомобили, които за по-малко пари предлагат повече от останалите им събратя от Волфсбург. Автомобили като Superb: по-голям от VW Passat, със същата моторизация, с идентично добра изработка, с повече място и по-евтин.
А сега моделът се предлага и като просторно комби - толкова голямо, че дори диша във врата на майстор-товарача: новото Superb Combi е с 5,7 см по-късо от новия Т-модел на Mercedes Е-класа. Отвътре също не е много по-малък, тъй като отзад разполагате с до 1865 л товарен обем (Mercedes 1950 л). Ако използвате задните седалки, ви остават минимум 633 л (Mercedes 695 л). В сравнение с тези стойности резултатът на VW Passat изглежда почти несериозен (1731/603 л). Всичко това се предлага в тествания вариант с 1,8-литров турбобензинов мотор (160 к.с.) на цена от около 40 000 лева (с 2000 лева повече от лимузината) - много силно предложение, ако се замислим за цените на Mercedes.
Признавам, че директното сравнение показва все още наличните слабости на Skoda: товарната повърхност е по-къса (191,6 см), задният капак е по-тесен, товарният ръб - по-висок, а сгъването на седалките става по-сложно (първо трябва да сгънете напред разделената на две повърхност за седене). Отзад също е малко по-тясно.
На това практично комби обаче не му липсва много. Двойният под на багажника може да се вади напред (срещу доплащане), което улеснява товаренето. Останалите приспособления за закрепване също са налице, включително и дъги за покрива (серийни). Отзад разполагате дори с фенерче със закрепване с магнит. Като опция можете да се сдобиете със стойка за транспортиране на велосипед, както и с електрически капак на багажника. Едно истинско и пълноценно комби, ако се абстрахирате от липсата на регулиране на нивото на задната ос. При подобен автомобил то е задължителна част от оборудването.
Skoda ни грабва с неподозиран лукс - естествено не толкова благороден, колкото при Е-класата, но не по-малко атрактивен от този на VW Passat. Причините за примамливата цена на Skoda си личат при различни детайли - например недобрият механизъм за сгъване на седалките. Изненадващо комбито тежи само 4 килограма повече от лимузината: 1533 кг при 1.8 TSI. Това са 202 кг по-малко от Е 250 CGI Т-модел.
Причина, поради която въпреки 44-те си конски сили по-малко Superb не е по-бавен и има по-малък разход на гориво с около литър (7,3 л/ 100 км). Жалко че окачването на Skoda не демонстрира подходящия и подобаващ комфорт. Върху серийните 17-цолови джанти комбито вози доста стегнато и е шумно за автомобил от този формат. Малките седалки също не предлагат очаквания комфорт. Затова пък Skoda блести с учудваща пъргавина. В завоите автомобилът сякаш се свива.
Дали обаче това е достатъчно за победата срещу комби като Т-модела? Щеше да е малко прекалено. Но пък е достатъчно, за да направи впечатление в средния клас. Superb Combi ще намери място сред най-големите. Гарантирано!
Ако ги нямаше големите, практични и удобни комбита, то те трябваше да бъдат открити. Като сбор от качества те надвишават всичко, предлагано от SUV-ове и MPV-та. Затова можем само да поздравим Mercedes и Skoda за най-новите им комбита. Иначе тези модели са на изчезване. Днес Citroen, Opel, Peugeot и Volvo се задоволяват с лайфстайл варианти на тези автомобили. Не е изненадващ и фактът, че Superb Combi се доближава доста до Т-модела по отношение на качествата си, отколкото предполага разликата в цената. Все пак тук се касае за VW в нови дрехи. Иначе никой друг не предлага такова качество на комби за тези пари. Ако все пак нямате проблем с цената на Mercedes, получавате най-доброто комби на пазара в момента.
Още по-комфортно, по-просторно и единственото, в което могат да се возят седмина пасажери. Няма смисъл да споменавам факта, че също както и лимузината. Т-моделът предлага най-доброто по отношение на сигурността.
Волфганг Кьониг, автобилд
Двигатели, които предлага Mercedes в Е класа Т модел
200 CDI 220 CDI 250 CDI 350 CDI
Работен обем 2143 cм3 2143 cм3 2143 cм3 2987 cм3
кВт (к.с.) при об./мин. 100(136)/2800 125(170)/3000 150(204)/4200 170(231)/3800
макс. въртящ момент 360 Нм/1600 мин 400 Нм/1400 мин 500 Нм/1600 мин 540 Нм/1600 мин
Предавателна кутия 6-степ. механична 6-степ. механична 6-степ. механична 7-степ. автомат
0-100 км/ч 10,9 сек. 8,8 сек. 7,8 сек. 7,2 сек.
Макс. скорост 205 км/ч 218 км/ч 233 км/ч 240 км/ч
Разход (EU-Mix) 5.7 л диз./100 км 5.8 л диз./100 км 5.8 л диз./100 км 7,3 л диз./100 км
СО2 емисии 150 г/км 153 г/км 153 г/км 192 г/км
Цена от 79 681 лв. от 86 370 лв. от 94 467 лв. от 108 431 лв.
200 CGI 250 CGI 350 500
Работен обем 1796 cм3 1796 cм3 3498 cм3 5461 cм3
кВт (к.с.) при об./мин. 135(184)/5250 150(204)/5500 200(372)/6000 285(388)/6000
макс. въртящ момент 270 Нм/1800 мин 310 Нм/2000 мин 350 Нм/2400 мин 530 Нм/2800 мин
Предавателна кутия 6-степ. механична 5-степ. автомат 7-степ. автомат 7-степ. автомат
0-100 км/ч 8,7 сек. 8,4 сек. 7,2 сек. 5,4 сек.
Макс. скорост 225 км/ч 230 км/ч 245 км/ч 250 км/ч
Разход (EU-Mix) 7,7 л А95Н/100 км 8,2 л А95Н/100 км 9,8 л А95Н/100 км 11,2 л А95Н/100 км
СО2 емисии 179 г/км 191 г/км 229 г/км 260 г/км
Цена от 83 553 лв. от 94 420 лв. от 111 787 лв. от 150 372 лв.
Двигателите на Skoda
кВт (к.с.) при об./мин.
92(125)/5000
320 Нм/1800 мин
350 Нм/1750 мин
200 Нм/1500 мин
250 Нм/1500 мин
350 Нм/2500 мин
6-степ. DSG
Разход (EU-Mix)
6,1 л диз./1О км
5,9 л диз./10О км
6,9 л А95Н/100км
7,3 л А95Н/100 км
10.2 л А95Н/100 км
ок. 63 000 лв.
ок. 66 000 лв.
ок. 36 600 лв.
ок. 60 000 лв.
ок. 61600 лв. Е